Dowe Fokus Des 2002/Jan 2003 - Gemeentenuus - In en om Effata Gemeente
IN EN OM EFFATA GEMEENTE
UIT DIE PEN VAN ONS ASL-TESOURIER
Onthou julle nog hoe baie voorspellings was gemaak vir die einde van 1900 na 2000? Die w�reld het toe nie vergaan nie. Prediker skryf daar is niks nuut onder die son nie. As ons mooi kyk na alles wat was en nog steeds is gaan dit van een geslag na die ander dieselfde. Niemand kan God uitdaag nie, net Hy weet wanneer die aarde sal vergaan, en dit kom verseker. Ons wat in Hom glo moet gereed wees elke dag. Ons ou mensies word oud, dis pyne, brille en pille! As ons bymekaar kom deel ons al ons probleempies en dan voel ons weer beter, want ons is mos nie die enigste wat daaronder ly nie.
Ons uitstappies was vanjaar baie beperk. Ons geldfonteintjie droog op! Ons hoop op beter dae in die nuwejaar.
Dit was vir ons baie tragies om Hendrik Truter te verloor, ons mis hom. Sy lewe was mooi, so minsaam. Ek glo nie hy was ooit vir iemand kwaad nie.
Toe moes Annatjie van Rooyen ook nog weg trek, maar ons gun hulle die geluk wat hulle nou het. Hulle woon so mooi en lekker en hulle eet vyf dae van die week in die eetsaal, glo lekker en voedsame kos.
Ons afsluiting vir die jaar was 'n heerlike dag by die Fonteinedal. Ons was 22 mense, 5 daarvan was genooide gaste. Ons het baie stories gehoor dat dit nou so gevaarlik is by Fonteine maar myns insiens kon ons nie 'n beter plek gekry het nie. Alles was so netjies en rustig. Ons het hoender en wors gebraai, met baie slaaie, nagereg en melktert. Ons het ook elkeen 'n klein pakkie "sweets" gekry wat Joyce en Helena Sinden mooi toegedraai het.
Ek glo almal is gelukkig en tevrede huis toe.
Joyce is weer herkies as voorsitter.
Ek (Petro) gaan voort as tesourier.
Anna Jardim bly ons onder-voorsitter.
Die Diens van Barmhartigheidkommissie het ons ASL genooi vir 'n ontbyt by die kerk op 8 Desember om 09:00 die oggend.
'n Gese�nde kersfees en voorspoedige nuwe jaar word vir al ons lidmate toegewens.
Kyk na die toekoms en vergeet die verlede.
Liefdegroete in Jesus Petro Wilson
VOORLOPIGE PROGRAM IN DESEMBER 2002 EN JANUARIE 2003
Weens Desembervakansie, sal daar net 2 eredienste wees.
1 Des	Erediens by Cachet + Afsluiting - Bring bord eetgoed saam!
8 Des	Erediens by Cachet - 11H00
5 Jan	Geen erediens 12 Jan	Erediens by Cachet - 11h00
15 Jan	Wyke Bybelstudie begin - Ds A Scholtz by Kempton Park
19 Jan	Geen erediens. Kerkraadtoerusting (Tyd + plek sal verskaf word)
21 Jan	Bybelstudie - Ds Scholtz by Wes Rand
26 Jan	Erediens by Cachet - 11h00
Bevestiging van nuwe Kerkraad
29 Jan	Bybelstudie - Ds Scholtz by Alberton
NAWEEKKAMP - 1-3 NOVEMBER 2002 BY DIENSSENTRUM
Andries en Ellen Kotz� en Elize Reyneke van Krugersdorp het aangebied om self vir Naweekkamp vir 1 tot 3 November by Dienssentrum Effata vir Dowes in Potchefstroom te re�l om fondsinsameling vir Dienssentrum te bekom. Hulle het lank voor die tyd kennisgewing met program onder lidmate en ander Dowes van orals versprei. Ongelukkig was daar ook 'n ander kamp vir dieselfde naweek by Vaaldam, dus was daar minder Dowes as wat hulle verwag het, by Potchefstroom, maar di� wat soontoe gegaan het, het agterna genoem dat hulle HEERLIK gekamp het!
Kotz�: Hi, Ek wil goeie nuus vertel oor Boeresport!
Visvang: Dit was baie interessant en ons het dit geniet. Almal het gaan visvang vir kompetisie. 'n Wenner sou 'n groot prys gewen het, maar niemand het gewen! (Soos iemand noem, was die weer (dit was daardie oggend koud met ligte reent later in die dag) nie reg vir visvang by die rivier nie, dus wou vis blykbaar nie byt nie.)
Boeresport: Daar was 'n paar soorte items en almal het boeresport vreeslik baie geniet. Elkeen kon soorte pryse soos mooi bottel wyn en soorte sjokolade kry. Almal het vir ons baie dankie ges� en waardeer baie wat ons gere�l het. Almal wil volgende jaar weer gaan as daar weer Boeresport gere�l word, want almal geniet daardie naweek vreeslik baie.
Elize Reyneke: "Toe ons Vrydagmiddag by die plot aangekom het, was ons verbaas dat daar alreeds kamp opgeslaan was en rustig sit en wag. Ons het niemand geken nie, maar dit was aangenaam om nuwe gesigte te ontmoet en kennis te maak. Vrydagaand het ons almal saam vleis gebraai en grappies vertel. Ons het baie gelag.
Saterdag was daar paar mense wat vir dag kom kuier. Hulle het gaan visvang, maar ongelukkig het niemand vis gevang nie as gevolg van slegte weer, maar hulle het dit geniet. Daarna het ons boeresport gespeel. Daar was lekker gelag om te sien hoe hulle speel, veral die kruiwa met emmer water. Verder het ek nie gesien hoe hulle op stomp oor dam veg met kussings nie. Ek was besig met potjiekos. Die kinders het waterwurm (springkasteel) baie geniet.
Sondagoggend was almal kerk toe en het weer na die plot gekom om saam potjiekos te geniet. Wat 'n opwindende naweek was dit!
Ek wil vir Frikkie en Stella baie dankie s� wat vir ons help pannekoek bak en ook groente skil, potjiekos help kook. En ook vir Valerie Gore en Valerie Gilham wat help met groente skil. Wat sal ek doen sonder hulle hulp, ek waardeer dit baie. Het darem wins gemaak maar nie baie nie."
'N MOOI BEDANKINGSKAARTJIE MET "BAIE DANKIE" en prent op:
"Ons wil vir al die gemeentelede s�.
Baie dankie vir julle gebede en moed praat. Ons is innig dankbaar dat alles goed afgeloop het. Prys die Here vir Sy wonderwerk. Van Reyneke en Kotz�"
Dis eintlik ons Komiteelede van Dienssentrum wat vir julle drie SPESIAAL baie dankie wil s� vir julle bereidwilligheid, ywer en harde werk om vir alles te re�l. Dit gaan nie oor hoeveel wins julle gaan maak nie, maar oor julle liefde en ondervinding wat julle di� naweek gedoen het en hoe die Here vir julle gehelp om daarmee te slaag. Ons is trots dat Dowes soos julle van buite vir so iets wou re�l om ons fondsinsameling te versterk. Weereens baie dankie vir julle bydrae wat ons opreg waardeer! Ons hoop ander Dowes volg jul voorbeeld om ook vir iets anders te re�l om iets in te samel vir Dienssentrum of vir Gemeente.
NAGMAAL BY POTCHEFSTROOM - 3 NOVEMBER
Ons was aangenaam verras om so baie Dowes van Noord Wes en besoekers wat vir naweekkamp by Dienssentrum by Nagmaaldiens te sien. Ds Andries Scholtz het baie mooi gepreek. Daarna was almal na die plot vir Potjiekos en lekker kuier. Later het baie van ons gebly vir Algemene Jaarvergadering oor Dienssentrum.
Die meeste van ons weet al van ons komitee se besluit om Hoewes 31 en 32 te verkoop. Ons besit 3 hoewes en wil net Hoewe 33 waar 3 huise tans is, behou. Daar is iemand wat belangstel om Hoewes 31+32 te koop en Prokureurs is tans besig met koopkontrak.
Kotie Botha werk baie hard by die plot en het reeds 68 pampoene, 150 boontjieplante, 150 patatsplante, 40 waatlemoenplante, 84 ertjiessade, 60 Hot Chili sade, 30 skorsiessade, 72 komkommersade geplant, maar groente sal eers vanaf Desember tot Maart gereed wees. Hy is baie trots op sy werk, want meeste se blare kom mooi uit.
(Ons wil graag vir Kotie hartlik bedank vir al sy harde werk afgelope 10 maande en ons kan sien hoe lief hy di� plek het en net die beste wil gee. Mag die Here vir jou en Jean nodige krag en ywer gee om nog aan te gaan. - PP)
NAGMAAL, DOOP EN TROUE - 10 NOVEMBER
Ds Andries Scholtz het di� dag baie spesiaal vir elkeen van ons gemaak! Vir Michael en Eileen Pickford het hy kort huwelik seremonie gehou en hulle met God se se�n hertrou.
Daarna het hy baie duidelik gepreek oor 2 Sakramente naamlik Doop en Nagmaal. Doop word een maal gedoen, maar Nagmaal word elke keer gehou om ons te herinner. Hy het regtig 'n baie spesiale boodskap vir elkeen gegee. Ons harte het regtig vol geword toe ons aanskou hoe hy vir Luchelle, kleindogtertjie van Hennie en Magda Theunissen gedoop het. AG, sy is te skatlik. Haar ouers, Leon en Else, asook 2 oupas en 2 oumas is sekerlik baie trots op haar. Net daarna het ons almal Heilige Nagmaal gehou. My hart het so vol geword - sommer oor alles! Veral toe Dawid en Woudette Lottering uitgenooi was om by Nagmaaltafel te gaan sit en hulle fraai dogtertjie, Odelle van byna 2 jaar oud stroopsoet by hulle sit, asook Wessel en Hetta Schoeman saam daar kon sit. Ons dank die Hemelse Vader dat Wessel wat kanker het, daardie dag so mooi en goed gelyk en saam met Gelowiges Nagmaal kon gebruik. Almal was bly om vir Wessel te sien.
Ons was bly om heelwat besoekers saam met ons te h�. Al Hennie en Magda Theunissen se kinders en kleinkinders was teenwoordig, asook Ben en Helena Pretorius van Welkom wat spesiaal vir Doop gekom het. Ons was so bly om vir Helena van Niekerk van Schweizer Reneke te sien. Sy het by Ben en Charlotte Bamberger van Bronkhorstspruit gekuier en hulle was regtig baie gaaf om vir haar spesiaal na Cachet te bring. Ons was ook bly om vir Johannes Coetzee van Springs saam met ons te h� en hoop om Johannes meer in die toekoms saam met ons by eredienste te h�.
Diens van Barmhartigheid se komiteelede wil graag vir almal hartlik bedank vir afgelope jaar se bydraes vir DvB se fonds. Hulle sal volgende jaar weer geldblikkies uitgee vir fondsinsameling. Hulle sal net "Effata Diens van Barmhartigheid" op die blik plak - nie nodig vir mense se name op nie.
NUWE KERKRAAD VIR 2003
Die volgende kerkraadslede sal uittree om te rus: Br Pieter en Sr Elize Reyneke (Krugersdorp) Sr Trudie Esterhuizen (Kempton Park)
Die volgende persone is gekies om volgende jaar op Kerkraad te dien:
Ds P de W Louw (Ouderling) / Br Hendrik Horn (Ouderling)
Sr Elsa Horn (Diaken)
Sr Stella Botha (Diaken) / Br Dawid Lottering (Diaken)
Vaaldriehoek : Sr Marietjie Cilliers (Diaken)
Klerksdorp: Br Ewert Visser (Ouderling)
Potchefstroom: Br Kotie Botha (Ouderling)
Br Johannes Janse van Rensburg (Diaken)
Bid asseblief vir hierdie Broers en Susters dat die Here vir hulle sal lei en regte besluit laat neem sodat hulle op Sy roepstem kan antwoord. Mag die Here vir u elkeen ryklik se�n met u regte besluitneming en u antwoord opreg wees.
Jeug Aksie beplan om volgende jaar T-hemde @ R50 of Golf-hemde @ R70 te verkoop vir fondsinsameling. Die vorm met meer besonderhede word saam met hierdie nuusbrief vir lidmate voorsien. As julle belangstel om een van hulle te bestel om Jeug Aksie te ondersteun, moet julle di� vorm invul en vir Trudie Esterhuizen of een van die kerkraadslede gee vir bestelling.
Dit sal mooi wees as baie van ons lidmate so iets bestel, sodat ons almal eenders lyk wanneer ons saam iewers sal byeenkom.
GEMEENTEKAMP BY OOM STAPIE - 14-16 FEBRUARIE 2003
MOENIE VERGEET NIE ! ! !
Ons het reeds twee vorms gekry en wil net vir alle lidmate herinner om asseblief daardie vorm in te vul en teruggee vir ds Scholtz of Paul en Petro sodat daar in Januarie re�lings getref kan word vir gemeentekamp.
**	Ampie Jacobs se pa (Lichtenburg) was baie ernstig siek en was oorgeplaas na Olivedale Kliniek (Sandton). Laaste boodskap was op 21 November en hy is nog steeds in ICU en effens beter. (Lees Ampie en sy ma, Martie se SMS-boodskappe in hierdie nuusbrief.)
**	Catharina van Deventer (Springs) se voet het baie mooi herstel volgens X-strale op 15 November. (Ons is innig dankbaar saam met jou oor God se genade!)
**	Philip Dobson (Worcester) het die nag van 20-21 November om 12.10 hartaanval gekry - bloedklont deur hart en net betyds by hospitaal. Hy is in ICU by Medi Kliniek - ernstig en net sy vrou mag paar minute vir hom sien. (Bid asb. vir hom vir spoedige beterskap.)(22/11 SMS van Philip gekry: "Gaan nou beter met my. Was vanaf Woensdagnag in intensief sorg na hartaanval. Aar het verkalk. Groete. Philip. Baie moeg.)(25/11 SMS - "Dit gaan beter maar nog in hospitaal. Het gister EKG gedoen. Dr was nie tevrede. Sal net nou weer EKG en sonar doen. As nie reg, moet Kaap toe vir Angiogram.") (Baie sterkte word vir jou toegebid! - PP)
**	Gerhard Botha (Roodepoort) se moeder het onlangs heupoperasie ondergaan en sy is reeds by die huis. Bid vir haar vir beterskap.
**	Dirk Smit (Kaapstad) l� in ooghospitaal deur besering by sy werk. 'n Stuk yster het in Dirk se linkeroog geskiet. Weet nie of hy weer kan sien nie, dus bid asseblief vir Here dat Dirk weer kan sien. Hy was verlede jaar ernstig beseer in gas ontploffing by Saldanha, maar hy het wonderbaarlik herstel.
**	Kobus Greyling (Port Elizabeth) en sy jongste dogter, Dienie (12), was Sondagmiddag (24 November) in 'n ernstige motorongeluk. 'n Man is dood en vier mense ernstig beseer nadat twee motors op die N2 buite Port Elizabeth gebots het. Albei word in Groenacres-hospitaal behandel. (Bid asb. vir hulle, asook Dina-Maria dat wonderwerk kan gebeur met Kobus en Dienie dat hulle deur God se genade spoedig mag herstel.)
**	Jean Botha van Potchefstroom sal op 26 November oogoperasie by Potchefstroom Hospitaal ondergaan. (Bid asb. vir haar vir suksesvolle operasie.)
Philip Dobson van Worcester is op 26 Oktober getroud met mej Elmarie Prins van Strand. Ds S W Viljoen het die huweliksbevestiging by De la Bat Kerk gedoen. Baie geluk Philip en Elmarie en mag die Here vir julle baie ryklik se�n en Philip hierdie keer ware geluk vind.
**	Willem en Dueneen Kruger van Klerksdorp het op 22 September 'n tweede babadogtertjie ryker geword. Baie geluk Pa en Ma en mag sy baie vreugde vir julle aldrie verskaf. Mag die Hemelse Vader vir haar ook ryklik se�n, veral vir julle as ouers vir twee mooi dogtertjies. **	Andries en Maria Janse van Nieuwenhuizen (Witbank) is baie opgewonde oor tweede kleinkind! Hulle oudste seun, Fanie en sy vrou, Sandra het op 22 November 'n seuntjie van 4,19 kg ryker geword. Baie geluk Oupa Andries en Ouma Maria! Mag hy soos julle kleindogtertjie baie plesier en vreugde verskaf. Mag die Here vir hom en sy ouers, asook vir julle as grootouers baie ryklik se�n.
Hennie en Magda Theunissen van Leondale se jongste seun, Leon en Else het besluit om ter wille van sy dowe ouers hulle eerstelingdogtertjie, Luchelle (+3 maande oud) op 10 November 2002 by ons gemeente te laat doop. Ag, sy is regtig te pragtig soos 'n pop! Ons kan sien hoe trots Oupa Hennie en Ouma Magda op hulle kleindogtertjie is! Veels geluk en mag die Hemelse Vader vir Luchelle, asook haar ouers en grootouers van albei ouers baie ryklik se�n en u almal genade van Hom ontvang om vir haar vir Jesus Christus op te voed met toewyding en groot liefde.
**	Coenie en Linda Graham van Potchefstroom se dogter, Lizelle het op 3 November haar geloofsbelydenis afgel� by NG Kerk Potchefstroom.
**	Mathie en Hanlie Carstens van Bellville se jongste seun, Gert het ook op 3 November sy geloofsbelydenis by NG Kerk Worcester-De la Bat afgel�.
Baie geluk en mag die Here vir Lizelle en Gert baie ryklik se�n en hulle hulle beloftes aan die Here getrou nakom.
Joan van der Merwe (Klerksdorp): "Thank you for sharing my grief. I am not alone. Our Lord, God, Jesus Christ is with me.
I am sure we will never forget Frikkie. Please remember him in your prayers. I thank God for the many years, we shared together. Although he has gone to a better place, his presence will be felt for a long time."
**	Andre Swarts (Witfield) vertel dat daar een nag by sy ouerhuis ingebreek was terwyl almal geslaap het. Hulle het een van die vensters se diefwering afgesaag en binnetoe gebuig! Hulle het heelwat goed gesteel.
**	Daar was presies dieselfde by Frikkie en Stella Botha (Kempton Park) se meenthuis ingebreek! Altwee se selfone, nuwe faksmasjien, videomasjien, Anton se tekkies, kontant, ens. is gesteel! Hulle was so geskok en hartseer oor al die skade, maar dank die Here wat hulle bewaar, want die inbrekers kon hulle leed aangedoen het as hulle wakker word of hulle in hulle slaap geskiet het!